CELEX: 32019D0212(01)
Language: hr
Date: 2019-02-07 00:00:00
Title: Provedbena odluka Komisije оd 7. veljače 2019. o objavi u Službenom listu Europske unije jedinstvenog dokumenta iz članka 94. stavka 1. točke (d) Uredbe (EU) br. 1308/2013 Europskog parlamenta i Vijeća te upućivanja na objavu specifikacije proizvoda za naziv u sektoru vina (Nizza (ZOI))

12.2.2019   
               
               
                  HR
               
               
                  Službeni list Europske unije
               
               
                  C 55/6
               
            
         PROVEDBENA ODLUKA KOMISIJE
         оd 7. veljače 2019.
         o objavi u Službenom listu Europske unije jedinstvenog dokumenta iz članka 94. stavka 1. točke (d) Uredbe (EU) br. 1308/2013 Europskog parlamenta i Vijeća te upućivanja na objavu specifikacije proizvoda za naziv u sektoru vina
         (Nizza (ZOI))
         (2019/C 55/06)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 97. stavak 3.,
         budući da:
         
                     (1)
                  
                  
                     Italija je zatražila zaštitu naziva „Nizza” u skladu s dijelom II. glavom II. poglavljem I. odjeljkom 2. Uredbe (EU) br. 1308/2013.
                  
               
                     (2)
                  
                  
                     U skladu s člankom 97. stavkom 2. Uredbe (EU) br. 1308/2013, Komisija je razmotrila taj zahtjev i utvrdila da su uvjeti utvrđeni člancima od 93. do 96., člankom 97. stavkom 1. te člancima 100., 101. i 102. navedene uredbe ispunjeni.
                  
               
                     (3)
                  
                  
                     Kako bi se omogućilo podnošenje prigovora u skladu s člankom 98. Uredbe (EU) br. 1308/2013, u Službenom listu Europske unije trebalo bi stoga objaviti jedinstveni dokument iz članka 94. stavka 1. točke (d) te uredbe i upućivanje na objavu specifikacije proizvoda iz nacionalnog postupka za razmatranje zahtjeva za zaštitu naziva „Nizza”,
                  
               ODLUČILA JE:
         
            Jedini članak
            Jedinstveni dokument sastavljen u skladu s člankom 94. stavkom 1. točkom (d) Uredbe (EU) br. 1308/2013 i upućivanje na objavu specifikacije proizvoda za naziv „Nizza” (ZOI) nalaze se u Prilogu ovoj Odluci.
            U skladu s člankom 98. Uredbe (EU) br. 1308/2013 prigovor na zaštitu naziva iz prvog stavka ovog članka može se podnijeti u roku od dva mjeseca od datuma objave ove Odluke u Službenom listu Europske unije.
         
         
            Sastavljeno u Bruxellesu 7. veljače 2019.
            
               
                  Za Komisiju
               
               Phil HOGAN
               
                  Član Komisije
               
            
         
         
            (1)  SL L 347, 20.12.2013., str. 671.
         
      
      
         
            PRILOG
            JEDINSTVENI DOKUMENT
            
               „Nizza”
            
            
               PDO-IT-01896
            
            
               Datum podnošenja zahtjeva: 2.12.2014.
            
            1.   Naziv koji je potrebno upisati u registar
            
            Nizza
            2.   Vrsta oznake zemljopisnog podrijetla
            
            ZOI – Zaštićena oznaka izvornosti
            3.   Kategorije proizvoda od vinove loze
            
            
                     
                        1.
                     
                     
                        Vino
                     
                  4.   Opis vina
            
            Nizza i Nizza riserva (vino kategorije 1)
            Boja: intenzivna rubin-crvena koja naginje ka granat-crvenoj kako vina stare;
            Aroma: intenzivna, prepoznatljiva, eterična;
            Okus: suh, pun, skladan i zaokružen.
            Najmanja ukupna volumna alkoholna jakost: 13 % volumnog udjela;
            Najmanja količina suhog ekstrakta bez šećera: 26 g/l;
            Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.
            Opća analitička svojstva
            
                        Najveća ukupna alkoholna jakost (u % volumnog udjela):
                     
                     
                         
                     
                  
                        Najmanja stvarna alkoholna jakost (u % volumnog udjela):
                     
                     
                         
                     
                  
                        Najmanji ukupni udio kiselosti:
                     
                     
                        5,0  grama po litri, izraženo kao vinska kiselina
                     
                  
                        Najveći udio hlapljivih kiselina (u miliekvivalentima po litri):
                     
                     
                         
                     
                  
                        Najveći ukupni udio sumporova dioksida (u miligramima po litri):
                     
                     
                         
                     
                  Nizza s oznakom „vigna” i Nizza riserva s oznakom „vigna” (vino kategorije 1)
            Boja: intenzivna rubin-crvena koja naginje ka granat-crvenoj kako vina stare;
            Aroma: intenzivna, prepoznatljiva, eterična;
            Okus: suh, pun, skladan i zaokružen.
            Najmanja ukupna volumna alkoholna jakost: 13,5 % volumnog udjela;
            Najmanja količina suhog ekstrakta bez šećera: 28 g/l;
            Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.
            Opća analitička svojstva
            
                        Najveća ukupna alkoholna jakost (u % volumnog udjela):
                     
                     
                         
                     
                  
                        Najmanja stvarna alkoholna jakost (u % volumnog udjela):
                     
                     
                         
                     
                  
                        Najmanji ukupni udio kiselosti:
                     
                     
                        5,0  grama po litri, izraženo kao vinska kiselina
                     
                  
                        Najveći udio hlapljivih kiselina (u miliekvivalentima po litri):
                     
                     
                         
                     
                  
                        Najveći ukupni udio sumporova dioksida (u miligramima po litri):
                     
                     
                         
                     
                  5.   Enološki postupci
            
            5.1.   Poseban enološki postupak
            
            Odležavanje
            Poseban enološki postupak
            Nizza: mora odležavati najmanje 18 mjeseci, od čega najmanje 6 mjeseci u drvenim bačvama od 1. siječnja prve godine nakon berbe.
            Nizza „vigna”: mora odležavati najmanje 18 mjeseci, od čega najmanje 6 mjeseci u drvenim bačvama od 1. siječnja prve godine nakon berbe.
            Nizza riserva: mora odležavati najmanje 30 mjeseci, od čega najmanje 12 mjeseci u drvenim bačvama od 1. siječnja prve godine nakon berbe.
            Nizza riserva „vigna”: mora odležavati najmanje 30 mjeseci, od čega najmanje 12 mjeseci u drvenim bačvama od 1. siječnja prve godine nakon berbe.
            Dopunjavanje bačvi
            Poseban enološki postupak
            Bačve se tijekom obveznog razdoblja odležavanja mogu dopuniti istim vinom iz iste godine berbe, koje se osim u drvenim bačvama može čuvati i u drugim spremnicima u količini od najviše 10 % ukupnog volumena.
            Obogaćivanje
            Relevantna ograničenja proizvodnje vina
            Ne postoji odredba o bilo kojem obliku obogaćivanja kojim se povećava alkoholna jakost vina „Nizza” DOCG.
            5.2.   Najveći prinosi:
            
            Nizza i Nizza riserva
            49 hektolitara po hektaru
            Nizza s oznakom „vigna” u trećoj godini nakon sadnje
            26,60 hektolitara po hektaru
            Nizza s oznakom „vigna” u četvrtoj godini nakon sadnje
            30,80 hektolitara po hektaru
            Nizza s oznakom „vigna” u petoj godini nakon sadnje
            35 hektolitara po hektaru
            Nizza s oznakom „vigna” u šestoj godini nakon sadnje
            39,90 hektolitara po hektaru
            Nizza s oznakom „vigna” u sedmoj godini nakon sadnje
            44,10 hektolitara po hektaru
            6.   Razgraničeno zemljopisno područje
            
            Područje proizvodnje vina „Nizza” DOCG (ZOI) obuhvaća cijelo područje sljedećih općina: Agliano Terme, Belveglio, Calamandrana, Castel Boglione, Castelnuovo Belbo, Castelnuovo Calcea, Castel Rocchero, Cortiglione, Incisa Scapaccino, Mombaruzzo, Mombercelli, Nizza Monferrato, Vaglio Serra, Vinchio, Bruno, Rocchetta Palafea, Moasca i San Marzano Oliveto
            7.   Glavne sorte vinove loze
            
            Barbera N.
            8.   Opis povezanosti
            
            Nizza DOCG (ZOI) (vina kategorije 1)
            
               Prirodni čimbenici koji su relevantni za povezanost
            
            A)   Proizvodno područje obuhvaća 18 općina koje graniče s općinom Nizza u pokrajini Asti i na njemu se tradicionalno uzgaja sorta vinove loze Barbera.
            To je blago uzvišeno brežuljkasto područje nadmorske visine od 150 do 400 metara i umjerene klime s malo vjetra i prosječnom godišnjom količinom padalina od oko 700 mm. Tlo je uglavnom vapnenasto, srednje dubine i nalazi se na laporastoj, vapnenačko-arenitnoj stjenovitoj podlozi. Teren vinogradarskog područja Nizze geološki je dio pliocenskog bazena u pokrajini Asti; uglavnom je sedimentnog podrijetla s pretežno tercijarnim arenitnim laporastim formacijama. Tla obiluju kalcijevim karbonatom te općenito imaju malo organskih tvari i niske, ali savršeno uravnotežene razine hranjivih tvari.
            
               Ljudski čimbenici koji su relevantni za povezanost
            
            Savršena sinergija okoliša i ljudi u području Nizze ocrtava se u uporabi tradicionalnog sustava konturnog uzgoja vinove loze i uzgojnog oblika „dvostruki Guyot”, što uz odgovarajuće prorjeđivanje grozdova daje niske prinose od najviše 7 tona, te u povremenoj uporabi sustava rezidbe u obliku poduprtog kordonca, ograničavanju prinosa i racionalnom upravljanju lišćem, čime se zajedno s južnim položajem vinograda postiže najviša kvaliteta grožđa Barbera. Berba grožđa provodi se vrlo pažljivo i u potpunosti ručno kako bi se što više očuvala njegova posebna kvaliteta. Proizvodnja vina iz te izvrsne sirovine tehnički se usavršila. Slijedi odgovarajuće najkraće razdoblje odležavanja od 18 mjeseci ili do više od 30 mjeseci za vina „Nizza Riserva”. Krajolik vinograda na vinogradarskom području Nizze izvanredan je rezultat tradicije proizvodnje vina koja se razvila i prenosila od antičkog razdoblja i koja podupire razvoj lokalne zajednice i gospodarstva.
            Iz te kulturne tradicije nastalo je dobro ukorijenjeno naslijeđe stručnog znanja i vinogradarstva, proizvodnje vina i tehnika odležavanja, utemeljeno na izvrsnom poznavanju sorte Barbera koja se tamo oduvijek uzgaja te na sposobnosti prilagodbe posebnim okolišnim uvjetima.
            B)   Pojedinosti o kvaliteti ili svojstvima proizvoda, koje se u osnovi ili isključivo pripisuju zemljopisnom okružju.
            „Nizza” DOCG (ZOI) najvrednije je vino proizvedeno na tom području. Konačni proizvod razlikuje se prema svojstvima tla na proizvodnom području. Vina „Nizza” iz područja na kojima prevladavaju glineno-pjeskovita laporna tla većeg su intenziteta i šireg raspona nijansi boja, srednje visoke pH-vrijednosti i niže kiselosti te vrlo intenzivnih „zemljanih” aroma („tuf” je naziv za lapor na lokalnom dijalektu). Elegantna su, vrlo strukturirana i dugog vijeka trajanja. Vina iz područja na kojima su tla uglavnom pjeskovita izraženije su kiselosti, slabijeg intenziteta boje te raznolikih finih i elegantnih aroma s mirisima aromatskih trava koji su više balzamski, u kombinaciji sa skladnom strukturom.
            Ta dobro strukturirana vina koja su bogata bojom, prikladna za odležavanje i imaju dugi vijek trajanja rezultat su optimalne izloženosti suncu, uvjeta tla i klimatskih uvjeta te prethodno opisanih vrsta tla. Položaj vinogradâ od juga do jugozapada i jugoistoka također utječe na apsorpciju sunčevih zraka i pogoduje dozrijevanju i kvaliteti grožđa, čime se povećava koncentracija šećerâ i polifenolâ.
            C)   Opis uzročne veze između aspekata navedenih pod (A) i onih navedenih pod (B).
            Posebna kvalitativna svojstva vina „Nizza” posljedica su međudjelovanja prirodnog okoliša i ljudskih čimbenika koji se odnose na tradiciju i znanje o uzgoju, proizvodnji i odležavanju vina. Proizvođači su osobito donijeli vrlo kvalitetne odluke u pogledu uzgoja grožđa (ograničeni prinosi, posebno za vrste koje nose oznaku „vigna”) i proizvodnje vina „Nizza” DOCG (ZOI) tako što se nisu koristili praksom obogaćivanja.
            Kulturno znanje o konturnom sustavu uzgoja vinove loze, kojim se stručno upravlja s pomoću tradicionalnog sustava rezidbe „dvostruki Guyot”, potječe još iz antičkog razdoblja. Uz prilično visoke dnevne raspone temperature, ti čimbenici omogućuju optimalno dozrijevanje grožđa, što vinu „Nizza” daje tipična organoleptička i analitička svojstva.
            Okrug Nizza povijesno je središte proizvodnje vina Barbera u Piemonteu, s dojmljivom tradicijom obrade, odležavanja i stavljanja konačnog proizvoda na tržište, što je preduvjet za proizvodnju strukturiranih crnih vina koja su namijenjena srednjem do dugom razdoblju odležavanja te za njihovo daljnje pozicioniranje na tržištu.
            9.   Osnovni dodatni uvjeti
            
            Punjenje u boce unutar razgraničenog područja
            
               Pravni okvir:
            
            u zakonodavstvu EU-a
            
               Vrsta dodatnog uvjeta:
            
            Punjenje u boce unutar razgraničenog zemljopisnog područja
            
               Opis uvjeta:
            
            U skladu s člankom 8. Uredbe (EZ) br. 607/2009, punjenje u boce ili pakiranje mora se odvijati unutar razgraničenog zemljopisnog područja kako bi se zaštitila kvaliteta, jamčilo podrijetlo i osigurala učinkovitost provjera.
            Štoviše, kvaliteta i posebna svojstva vina „Nizza” DOCG (ZOI) koji su povezani sa zemljopisnim područjem podrijetla bolje su osigurani kada se boce pune unutar razgraničenog područja jer su poduzeća koja proizvode na razgraničenom području nadležna za primjenu svih tehničkih pravila o prijevozu i punjenju u boce i za usklađenost s tim pravilima te su za to stručno osposobljena.
            Ta obveza omogućuje izbjegavanje mogućih rizika prijevoza izvan vinogradarskog područja DOCG (ZOI), kao što su: oksidacija i toplinski stres uzrokovan visokim ili niskim temperaturama, uz smanjenje kvalitete proizvoda, s posljedičnim negativnim učincima na kemijsko-fizikalna (kiselost, polifenoli i tvari za bojenje) i organoleptička (boja, okus) svojstva i stabilnost. Posebno se smanjuje rizik od mikrobiološkog onečišćenja (bakterijama, virusima, gljivicama, plijesni i kvascima).
            Prethodno navedeni rizici tom se obvezom izbjegavaju jer je sustav kontrole nadležnih tijela kojemu gospodarski subjekti podliježu u svim fazama proizvodnje, a posebno tijekom faze punjenja u boce, učinkovitiji unutar razgraničenog područja.
            Taj je uvjet stoga uveden u korist gospodarskih subjekata odgovornih za zaštitu kvalitete vina „Nizza” DOCG (ZOI) kako bi se potrošačima pružilo jamstvo podrijetla, kvalitete i usklađenosti sa specifikacijom proizvoda te kako bi se očuvao visoki ugled naziva.
            
               Poveznica na specifikaciju proizvoda
            
            https://www.politicheagricole.it/flex/cm/pages/ServeBLOB.php/L/IT/IDPagina/12401